Publication: Magyar Közlöny
Issue: MK-1998-30 (Year: 1998, Number: 30)
Era: 1990-2004
Section: a 19/1998. (IV. 8.) FM rendelethez
Paragraph Index: 131

d) pedagógiai ismeretek. A szakmai elméleti vizsga írásbeli és szóbeli részből áll. Megjegyzés: a vállalkozási ismeretek, a pedagógiai ismeretek tantárgyak vizsgaanyaga és kérdései valamennyi szakmában azonosak, azokat külön kiadvány tartalmazza. Az elméleti vizsgára bocsátás feltétele az előzőleg sikeresen végrehajtott szakmai gyakorlati vizsga. IV/1. Gyakorlati vizsga, szakmai gyakorlati vizsgafeladatok A mesterremek A jelölt a vizsgára való felkészülés során elkészíti egy általa jól ismert üzem technológiai folyamatábráját. Ez lehet — (egy) gabonasiló, — (egy) malom koptatójának, — (egy) malom őrlőüzemrészének, — (egy) hántolómalom, — (egy) takarmánykeverő-üzem folyamatábrája. A folyamatábra köteles melléklete az üzem(rész) technológiai-műszaki leírása, amely tartalmazza a szokásosan szükséges táblázatokat (gépjegyzék, őrlőüzemnél hengertényezők, sziták és daratisztítók adatai) és a fajlagos technológiai-műszaki paramétereket. A rajzot ceruzásan vagy tussal (esetleg rosttollal) kihúzottan kell elkészítenie és a bizottságnak bemutatnia. Átrajzolásos vagy kópiás rajzmásolat nem adható be. A mesterremek tárgyát képező üzemi folyamatábra a gyakorlati vizsgát bevezetően a bizottság és a jelölt közötti szakmai beszélgetés alapja. Ennek révén a bizottság a jelöltet szakmailag előzetesen megismerheti. Ez a beszélgetés nem egyoldalú, oldott hangvételű, de a mesterremek tárgyához kapcsolódik, attól érdemben nem távolodik el. A gyakorlati vizsgát a mesterremek elfogadása után kezdheti meg a jelölt. A gyakorlati vizsga részei: A) Termelési feladat elvégzése. B) Gépszerelési és gépkarbantartási feladat elvégzése. A gyakorlati vizsga mindkét részében biztosítani kell, hogy mesterjelöltet esetlegesen felkészítő szakember passzív módon való részvételét. A) A termelési feladat E feladat során a jelöltnek üzemeltetnie kell a vizsgabizottság elnöke által kijelölt búzaőrlő malmot. Az üzemeltetési időtartam legalább 6 óra, de a bizottság ennél hosszabb időt, 8 órás műszakot vagy ezt meghaladó időtartamot is megállapíthat. A malmi munka tipikus csoportos tevékenység. A jelölt vizsgája alatt jelen vannak az üzemben a szokásos munkakörökben (posztokon) dolgozó üzemi szakemberek. Ők végzik a malom napi teendőit, a vizsgázó koordinálja munkájukat a malom művezetőjével (főmolnár, almolnár, műszakvezető, vezető molnár) együttműködve. A jelölttel a vizsga időpontjának kihirdetésével egyidejűen közölni kell a vizsgahelyként kijelölt malom helyét. Egyidejűleg biztosítani kell, hogy a jelölt a vizsga előtt a kérdéses malomban megfelelő időpontokban és gyakorisággal üzemlátogatásokat tehessen, ott bizonyos fokú szakmai helyismeretet szerezhessen. Ehhez a malom vezetésének egyetértését és segítő közreműködését a vizsgabizottság elnökének kell megszereznie. A jelölt a vizsga megkezdésekor átveszi a zavarmentesen üzemelő malmot és elkezdi azoknak a technológiai beavatkozásoknak a végrehajtását, amelyekkel a kapott feladat megoldását kívánja teljesíteni. A vizsga a malom zavarmentes üzemű átadásával és a termeléssel kapcsolatos adminisztráció elvégzésével ér véget. A gyakorlati vizsga során a bizottság tagjai nyomon követik a jelölt tevékenységét és azt elemenként is értékelik. Értékelési szempontok: — szakszerűség, — üzemzavar- és balesetmentes üzemelés, — a gyártott késztermékek minősége és kihozatali értékei, — az üzemi dolgozókkal való együttműködés. Az értékelési szempontokat a jelölttel a vizsga megkezdése előtt ismertetni kell. B) Gépszerelési és -karbantartási feladat A gépszerelési gyakorlati vizsga ideje nem eshet egybe a vizsga termelési részével. A végrehajtandó feladatot a vizsgabizottság elnöke jelöli ki a vizsgáztatásra kiválasztott malom adottságainak és a feladat eredményes végrehajthatóságának ismeretében. A feladat végrehajtásához legalább 2 óra (120 perc) időtartamot kell a jelölt számára biztosítani. A vizsgáztató bizottság elnökének gondoskodnia kell arról, hogy a gyakorlati vizsgához szükséges, megfelelő állapotú szerszámok, eszközök, alkatrészek rendelkezésre álljanak, továbbá gondoskodik a végrehajtás biztonságos körülményeiről. Szükség esetén gyakorlott üzemi segítőt is igényel. Csak olyan feladat adható a jelöltnek, amelynek végrehajtása nem igényel speciális végzettséget (pl. forgácsolást, hegesztést, villanyszerelést stb.) a végrehajtásnál. 1998/30. szám Értékelési szempontok: — szakszerűség, eredményesség, — biztonságos munkavégzés, balesetmentesség. IV/2. Írásbeli vizsga Az írásbeli vizsga feladatai titkosak a jelölt számára. Időtartama: 5 óra (300 perc). A vizsga zárt körülmények között bonyolítandó le. Részei: — szakmai technológiai rész: 0—50 pontos értékeléssel, — szakmai géptani rész: 0—30 pontos értékeléssel, — szakmai számítások: 0—20 pontos értékeléssel, összesen: 0—100 pontos értékeléssel. A szakmai technológiai vizsgarész magában foglalhatja a kapcsolódó gyártás- és termékhigiéniai, továbbá a kapcsolódó környezetvédelmi ismeretek, a szakmai géptani vizsgarész pedig a kapcsolódó biztonságtechnikai ismeretek számonkérését is. A szakmai számítások vizsgarész feladataiként csak olyanok adhatók ki, amelyek megoldásához a szakmunkás-ismereteket nem meghaladó matematikai ismeret szükséges. Az írásbeli vizsga értékelése: 50 pont alatti összeredményesség vagy bármelyik egyik vizsgarészből 0 pontos eredménytelenség esetén a vizsgarész minősítése „nem felelt meg”, az írásbeli vizsgát meg kell ismételni. IV/3. Szóbeli vizsga A szóbeli vizsga adjon módot arra, hogy a bizottság meggyőződhessen a jelölt átfogó szakmai ismereteiről. Ezért a szóbeli tételek számonkérésénél lehetőséget kell biztosítani arra, hogy a jelölt a kapott feladaton túlmenően, az ahhoz kapcsolódó ismereteiről is szólhasson. A szóbeli vizsga tételei nyíltak. A vizsga lebonyolítása nyílt, lehetőséget kell biztosítani arra, hogy azon a mesterjelölt pályatársai és az őt felkészítő szakember(ek) is részt vehessenek. A szóbeli vizsga — a jelölt által ismert tételsorból — tételhúzással kezdődik. A tételek kihúzása után a jelölt felkészül, rendezi a gondolatait, igénye szerint vázlatot készít. A tétel jellege szerint szükséges rajzvázlatokat is elkészítenie, amely tételeknél erre külön fel kell hívni a jelölt figyelmét. A felkészüléshez legalább 30 perc időtartamot kell a jelölt számára biztosítani. A beszámoló során — miután a jelölt elmondta gondolatait — a bizottság tagjai a témakört érintően kérdéseket intézhetnek hozzá. A beszámoló és a szakmai elbeszélgetés együttesen nem haladhat meg 2 óránál (120 perc) hosszabb időtartamot. A szóbeli tétel két részből áll: — technológiai, és — gépészeti részből. A beszámoló és a kapcsolódó szakmai beszélgetés során a jelöltnek ki kell térnie a témakörökkel kapcsolatos higiéniai, biztonságtechnikai (munka- és tűzvédelmi) és környezetvédelmi összefüggésekre is. Értékelés: A bizottság minden tagja értékeli az elhangzottakat, és a többségi elv alapján az elnök dönt a vizsgázó minősítéséről, mely „megfelelt” vagy „nem felelt meg” minősítést kaphat. V. A felkészülést segítő ajánlott szakirodalom Leidenbach József: Anyag- és gyártásismeret I. (Élelmiszeripari Tanulóiskolai tankönyv) Műszaki Könyvkiadó, Budapest, 1964. Leidenbach József: Anyag- és gyártásismeret II. (Élelmiszeripari Tanulóiskolai tankönyv) Műszaki Könyvkiadó, Budapest, 1965. Leidenbach József: Gépismeret (Élelmiszeripari Tanulóiskolai tankönyv) Műszaki Könyvkiadó, Budapest, 1958. Farkas József: Malomipari anyagismeret és az őrlés műveletei (Élelmiszeripari szakmunkáskönyvtár sorozat) Mezőgazdasági Kiadó, Budapest, 1977. Farkas József: Malomipari technológiák (Élelmiszeripari szakmunkáskönyvtár sorozat) Mezőgazdasági Kiadó, Budapest, 1977. Farkas József: Malomipari gépek és karbantartásuk (Élelmiszeripari szakmunkáskönyvtár sorozat) Mezőgazdasági Kiadó, Budapest, 1978. Farkas József: Keveréktakarmányok előállítása és felhasználása a mezőgazdasági üzemekben. Mezőgazdasági Kiadó, Budapest, 1976. Pénzes István—Karch László : Malomipari gépek I. (Élelmiszeripari szakközépiskolák tankönyve sorozat) Mezőgazdasági Kiadó, Budapest, 1986. Pénzes István: Malomipari gépek III. (Élelmiszeripari szakközépiskolák tankönyve sorozat) Mezőgazdasági Kiadó, Budapest, 1990. Pénzes István: Malomipari gépek (Élelmiszeripari szakközépiskolák tankönyve sorozat) KIT Képzőművészeti Kiadó, Budapest, 1995. Pénzes István: Malomipari szakrajz Műszaki Könyvkiadó, Budapest, 1963. Göncző József: Malomipari táblázatok (Szakmunkás zsebkönyvek sorozat) Műszaki Könyvkiadó, Budapest, 1967. Fecske László: Gép- és műszerismeret I—II. (Élelmiszeripari szakközépiskolák tankönyve sorozat) Mezőgazdasági Kiadó, Budapest, 1978. 1998/30. szám Élelmiszervizsgálat (szerk.: dr. Hibbey Csabáné): (Élelmiszeripari szakmunkáskönyvtár sorozat) Mezőgazdasági Kiadó, Budapest, 1988. dr. Bíró G.—dr. Ivanovits M.—dr. Marton T.: Higiénia a cukor-, az édes-, a gabona- és a sütőiparban. Mezőgazdasági Kiadó, Budapest, 1983. Gabonaipari kézikönyv I. (szerk.: Tomay Tibor): Áruismeret és technológiai folyamatok Mezőgazdasági Kiadó, Budapest, 1970. Gabonaipari kézikönyv II. (szerk.: Tomay Tibor) : Technológiai gépek és berendezések, Mezőgazdasági Kiadó, Budapest, 1973. Gabonaipari kézikönyv III. (szerk.: Tomay Tibor): Műszaki fejlesztés és üzemeltetés Mezőgazdasági Kiadó, Budapest, 1975. Tomay Tibor: Könnyűszerkezetes gabonatárolók Műszaki Könyvkiadó, Budapest, 1977. Tomay Tibor: Gabonatárolás Gabona Tröszt, Budapest, 1987. Tomay Tibor: Keveréktakarmány-gyártás Műszaki Könyvkiadó, Budapest, 1982. Gabonaipari gazdálkodás és termékforgalmazás (szerk.: dr. Bagi József): Mezőgazdasági Könyvkiadó, Budapest, 1979. „Malomipar” című szakfolyóirat (1954—1962.) „Malomipar és Terményforgalom” című szakfolyóirat (1962—1974.) „Gabonaipar” című szakfolyóirat (1975—1993.) „Molnárok Lapja” című szakfolyóirat (1994—

Source: https://magyarkozlony.hu/hivatalos-lapok/8765c6e2fdbb1efd40bba49d052ab159d6322154/dokumentumok/7a09ebd7df32e48a8b46edcb97f064c180aab6c3/letoltes